**Құрманғазы Сағырбайұлы**

**атындағы жалпы орта мектебі**

**Бекітемін:**

**Мектеп директоры:**

**А.А.Тұңғышбаев**

**«\_\_\_\_»\_\_\_\_\_2020 жыл**

***Өзін – өзі тану пәнінен ашық сабақ***

**2020 жыл**

**Тексерілді:** \_\_\_\_\_\_\_\_\_\_\_\_\_\_\_Л.Қалиева

**«**\_\_\_\_**»**\_\_\_\_\_\_\_\_\_\_\_\_\_\_\_\_\_\_\_\_\_\_2020 ж

**Пән:** Өзін – өзі тану

**Мектебі:**  Құрманғазы Сағырбайұлы ат/ғы жом

**Күні:** 26. 02. 2020 жыл

**Мұғалімі: Абуева Гулбану Егизбаевна**

**Сыныбы:** 4 «В»

**Оқушылардың саны:**

**№:** 23 **Тақырыбы: «Мен Азаматпын»**

**Құндылығы:** Ақиқат

**Қасиеттері:** Әділдік, адалдық, шыншылдық.

|  |  |
| --- | --- |
| **Мақсаты:** Оқушыларға азаматтық парыз туралы түсінік бере отырып, ақиқат құндылығының мәнін ашу.  **Міндеттері:**   1. Білімділік: Оқушыларға әділдік ұғымы туралы түсінік беру. 2. Дамытушылық: Оқушылар бойындағы шыншылдық қасиеттерін дамыту. 3. Тәрбиелік: Оқушыларды адал болуға тәрбиелеу. | ***Ресурстар:***  *(материалдар, дереккөздер)*  1.bilim-all.kz  2.https://infourok.ru  https://angimeler. wordpress.com |
| **Сабақтың барысы:**   1. **Ұйымдастыру кезеңі.** 2. Т – ережесі: 3. Тәртіп. 4. Талап. 5. Тыныштық. 6. Тазалық. 7. Татулық.  Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік.   **Оқушыларды 3 түрлі гүлдерге көбелектер қондыру арқылы топқа біріктіремін.**  **1 – топ: Ақ гүл**  **2 - топ: Қызыл гүл**  **3 – топ: Қызғылт гүл**  **Жағымды күйге келу.**  ***«Сәлемдесу» ойыны:****Қазір біз сендермен ойын ойнаймыз, қимылды тез жасауларың керек. «Бастаймыз» деген белгі берілгенде, мен қалай амандасу керек екенін айтамын, сонда сендер бір-бірлеріңмен тез-тез амандасасыңдар. Әр адаммен әртүрлі амандасасыңдар. Сонымен, көзбен… қолмен… иықпен… құлақпен… тіземен… иекпен… өкшемен… арқамен.*  **2. Үй тапсырмасы.**  1. №22 – сабақ. 6 – тапсырманы орындау.  2. Келесі сабақ. №23, «Алтын бала» мәтінін оқып келу.  **Сұрақтар:**  • Көрші Зәукенді неліктен «азамат екен» деп айтты?  • Нағыз азаматтың бойында қандай қасиеттер болады?  • Азаматтық парыз дегенді қалай түсінесіңдер?  • Өзің азаматтық парызыңды қалай орындап жүрсің? Айтып бер.   * Адамгершілік, азаматтық парыз туралы мақал мәтелдерді айтыңдар |  |
| 1. **Сабақтың дәйексөзі.**   ***Парыздан биік шың жоқ.***  Бауыржан Момышұлы  **Сұрақтар:**   1. Парыз дегенде нені түсінесіз? 2. Дәйексөзден қандай ой түйдіңіз? |  |
| **Оқиға айту (Мұғалім сыйы). Бала Бұлбұл**  Бұлбұлдың ерекше әншiлiк қабiлетiн таныған ұстазы:  - Бұлбұл, ержеткен соң кiм боласың? – деп сұрады.  Шәкiрт ойланбастан:  – Әншi болам, – дедi езуiне тәттi күлкi үйiрiлiп.  – О-о! Әншi болу үлкен арман, әрi үлкен өнер. Әншi болу үшiн ұстаздың талаптарынашыдасаң, сенi үлкен жол адастырмай арманыңа жеткiзедi,– дедi ұстазы.  – Ол қандай талап? Мен бәрiне де төземiн, – деген Бұлбұлдың даусынан сенiмдiлiктi аңғару қиын емес.  – Асықпа, оны әлi-ақ сезiнесiң, - деп, ұстазы шәкiртiн ойландырып тастады. Әншi болудан басқа ойы жоқ балауса Бұлбұл ұстаз сөзiнен ешнәрсе түсiне алмады.Ертесiне ата-аналар жиналысы болды. Оған оқушылар да қатысты. Барлық ата-анамен жеке сөйлескен ұстаз кезегi келгенде Бұлбұлдың анасына:  - Балаңыз туралы айтыңызшы. Бала жас шыбық секiлдi. Қисық өскен бұтағын кесiп, түзеп отыру керек. Бүгiн оның мiнезi мен iс-әрекетiндегi кемшiлiктi жасырамын деп, ертең үлкен қателiкке ұрынып жүрмейiк, – дедi.Ұстаздың көкейiндегiсiн түсiнген ана:  - Бұлбұлдың балалығы болар, – деп, сөзiн жұмсақ бастады. Онысы баланың көңiлiн ойлай сөйлесейiк дегендi меңзегенi едi.  -Көп ұйықтайды, арманшыл. Үлкен мақсатына тек қиялмен жетем дей ме деп қорқамын. Еңбектенуi де аз. Бала ширақ болу керек емес пе?! Ата-анаға қазiр қолғабыс тигiзбегенде, қашан тигiзбек? Әйтпесе…  Анасының сөзiн естiп отырған Бұлбұл қып-қызыл боп кеттi. Жиналыс соңында Бұлбұл мен ұстаз оңаша қалды. Ұстаз тағы да жұмбақтап:   * Әншi болу үшiн ұстаздың талаптарына шыдау керек демеп пе едiм. Қалай, шыдайтын түрiң бар ма?–дедi.   Әлi де болса сөздiң мәнiсiн толық түсiнбеген шәкiрт:  – Мұғалiм, ендi ерте тұратын боламын, – дедi балалық мiнез танытып.   * Тек ерте тұру ғана емес, ата-ана алдындағы балалық парызды ақтау бар. Тәртiпке өз-өзiңдi көндiруiң керек. Келесi жиналыста анаңның саған деген алаңдаушылығын қуанышқа айналдырарыңа сенемiн, – дедi.   Бұлбұл үнсiз басын изедi.  Шынында да ол осы оқиғадан соң, ата-анасын таң қалдырды. Ерте тұрып, барлық шаруаға үлгердi. Сабақты да жақсы оқыды. Сахнада ән де салды.   * *Ұстаз шәкіртіне қандай талаптар қоюымүмкін?* * *Оларды орындау тәрбие жағынан қандай нәтиже береді?* * *Осы мәтіннен қандай құндылықтарды байқадыңыздар?* * *Сендер болашақта қандай кәсіп иесі болғыларың келеді?* * *Ата-аналарының айтқан ақылдарын тыңдап ой түйесіңдер ме?Отбасында кімді үлгі тұтасыңдар? Әңгімелеп берсеңдер.* |  |
| **5. Шығармашылық жұмыс, топпен жұмыс**.  Оқушылар үш топқа бірігеді.   1. **Топ**: АЗАМАТ сөзінің әрбір әрпіне, сол әріптен басталатын адамның жақсы қасиеттерін жазыңдар. А – адал, З – зейінді, А – ардақты, М – мейрімді, А – абыройлы,Т – тәрбиелі 2. **Топ:** «Айналасындағы адамдардың игілікті, қайырымды істері туралы шағын көрініс құру. 3. **Топ**: Егер ойламаған жерден сен лоторея ұтысынан миллион теңге ұтып алдың, оны қалай жұмсар едің? |  |
| 1. **Топпен ән айту.**   **Атамекен**  сөзін жазған: Қадыр Мырза Әли  Әні жазған: ЕСКЕНДІР ХАСАНҒАЛИЕВ  Жасыл жайлау, түкті кілем, көк кілем  Көк кілемде көп аунаймын, көп күлем  Маңдайымнан сипап өткен самалды  Қазағымның алақаны-ау деп білем  Қайда жүрсем Атамекен  Көкейіңде жатады екен  Күннің өзі ұясына  Қимай оны-ай батады екен  Жасыл жайлау, түкті кілем, көк кілем  Көк кілемде көп аунаймын, көп күлем  Күннің нұрын, айдың аппақ сәулесін  Қазағымның махаббаты-ау деп білем  Қайда жүрсем Атамекен  Көкейіңде жатады екен  Күннің өзі ұясына  Қимай оны батады екен  (Күннің өзі ұясына  Қимай оны батады екен)  Жасыл жайлау, түкті кілем, көк кілем  Көк кілемде көп аунаймын, көп күлем  Асқар тауын аспаныммен таласқан  Қазағымның мәртебесі-ау деп білем  Қайда жүрсем Атамекен  Көкейіңде жатады екен  Күннің өзі ұясына  Қимай оны-ай батады екен  Қайда жүрсем Атамекен  Көкейіңде жатады екен  Күннің өзі ұясына  Қимай оны-ай батады екен |  |
| **7. Үй тапсырмасы.**  1. № 23 – сабақ. 2 – тапсырманы орындау.  2. Келесі сабақ. №24 – сабақ, «Азамат» мәтінін оқып келу |  |
| 1. **Сабақтың қорытынды сәті.**   Сіздер бүгінгі мектеп оқушылары– ертеңгі еліміздің болашағысыздар. «Сен де бір кірпіш дүниеге, Кетігін тап та бар қалан...» деп Абай атамыз жырлағандай елін сүйген азамат болуға сіздер міндеттісіздер. Келешекте еліміздің нағыз "ПАТРИОТТАРЫ" боларсыздар деп үміттенемін.  **Рефлексия Сөйлемді аяқтау.**  1. Бүгін менің білгенім......  2. Қызықты болғаны.......  3. Қиын болғаны .......  4. Мен мынадай тапсырмалар орындадым.......  5. Менің ұққаным.......  6. Енді мен жасай аламын.....  8. Өзім үшін үйренгенім.........  9. Мен үйрендім.....  10. Менің қолымнан келгені....... |  |

**Сұрақтар:**

**• Көрші Зәукенді неліктен «азамат екен» деп айтты?**

**• Нағыз азаматтың бойында қандай қасиеттер болады?**

**• Азаматтық парыз дегенді қалай түсінесіңдер?**

**• Өзің азаматтық парызыңды қалай орындап жүрсің? Айтып бер.**

**Адамгершілік, азаматтық парыз туралы мақал мәтелдерді айтыңдар**

1 Ел үмітін ер сақтар,   
Ер атағын ел сақтар.  ( Мақал)

2 Ана алдында - құрмет,

Ата алдында қызмет.

3, «Сіз» деген әдеп,

«Біз» деген көмек.

4, Анығын айту адалдық,

Ала сөйлеу арамдық.

5, Сыйласаң, сыйлы боласың.

6, Адамның ұяты бетінде, Адамгершілігі ниетінде.